Port Moresby

Port Moresby ([pɔːt ˈmɔːrzbi]; üüb Tok Pisin: Pot Mosbi) as at hoodsteed faan Papua-Nei-Guinea. At steed leit uun a süüduast faan't eilun Nei-Guinea. Det hee 364.125 lidj (2011)Papua New Guinea: Cities, citypopulation.de. Det as at gratst steed uun a Süüdpasiifik, wat ei uun Austraalien of Nei-Sialun as. Det as uk at hoodsteed faan det Central Prowins, uk wan det nian dial faan't prowins as: det leit uun de National Capital District.

Geografii
Port Moresby leit amanbi 1000km tu a süüd faan a ekwaator, uun a süüd faan dön Owen-Stanley Berger.

Kliima
At steed hee'n troopisk kliima. Det hee tau juarstidjen: at rintidj (üüb Ingels: wet season, üüb Tok Pisin: taim bilong ren), wat faan Deetsember tu April wooret, an at drügtidj (üüb Ingels: dry season, üüb Tok Pisin: taim bilong san), wat faan Mei tu Nofember wooret.

Befölkring
Spriiken
Ingels as det amtelk spriik uun't steed. Tok Pisin as üüs en lingua franca brükt. Öler spriiken, wat uun't steed snaaket wurd, san Motu, en austroneesk spriik, an Koita, en papuaans spriik.

Histoore
Koptein John Moresby faan't skap HMS Basilisk näämd 1873 at steed efter sin aatj, Sir Fairfax Moresby. At austraalisk kolonii Queensland fersoocht 1883 uun Port Moresby a süüduast faan Nei-Guinea en dial faan't kolonii tu maagin, man det Ferianigt Köningrik saad naan diartu. Ian juar lääder wurd a süüduast faan't eilun en britisk protektoraat an Port Moresby wurd at hoodsteed.

Sastersteeden

  Jinan, Shandong uun't Folksrepubliik Schiina (sant 1988)
  Townsville uun Queensland, Austraalien (sant 1983)
  Palm Desert uun Kalifornien, dön Ferianigt Stooten.

Kwelen

Kategorie:Steed uun Papua-Nei-Guinea
Kategorie:Hoodsteed uun Oseaanien